Алушы Құрымұлы

Алушы Құрымұлы (1813–1903) — батыр. Сүйінғара батырдың сенімді серіктерінің бірі. Сүйінғара жорыққа аттанарда үнемі «Алушы мен Кемелбай қалып қоймасын» деп ескертіп отыратын болған. Құрымұлы сыртқы жаулармен ұрыстарда ерлігімен көзге түскен. Ел ішіндегі әр түрлі ағайынаралық жанжалдарды тыюға да ат салысқан. Құрымұлы алып қайрат иесі палуан да болған. Оның негізгі ерлігі мен кесек қимылы 1832 жылы Аллақұл қолының шапқыншылығынан елін қорғауда, Пірәлінің астамшылық әрекеттеріне тосқауыл болуда танылған.Маңғыстау энциклопедиясы, Алматы, 1997;

 Дереккөздер 

Санат:Қазақ батырлары